Oficiālais Vēstnesis L 120 , 28/04/2001 Lpp. 0007 - 0008



Komisijas Regula (EK) Nr. 826/2001 (2001. gada 27. aprīlis), ar ko groza Regulu (EK) Nr. 590/2001, ar kuru atkāpjas no Regulas (EK) Nr. 562/2000, ar ko paredz sīki izstrādātus noteikumus par to, kā piemērot Padomes Regulu (EK) Nr. 1254/1999 attiecībā uz liellopu gaļas iepirkšanu, un ar kuru groza to Eiropas Kopienu Komisija, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1254/1999 par liellopu gaļas tirgus kopīgo organizāciju [1], un jo īpaši tās 47. panta 8. punktu, tā kā: (1) Ar Komisijas Regulu (EK) Nr. 590/2001 [2], kurā jaunākie grozījumi izdarīti ar Regulu (EK) Nr. 719/2001 [3], ievieš vairākas atkāpes no Komisijas Regulas (EK) Nr. 562/2000 [4], un groza to, lai atbilstīgi rīkotos tirgus ārkārtas situācijā, ko izraisījuši pēdējie notikumi, kuri saistīti ar govju sūkļveida encefalopātiju (BSE). Pēc tam uzliesmojušās mutes un nagu sērgas epidēmijas dēļ vajadzīgi daži papildu grozījumi. (2) Atkāpjoties no Regulas (EK) Nr. 562/2000 4. panta 2. punkta, Regulas (EK) Nr. 590/2001 1. panta 2. punkta b) apakšpunktā paredzēts iepirkt piecu ribu priekšējās ceturtdaļas. Ņemot vērā pieredzi, jānosaka daži ceturtdaļu pārņemšanas noteikumi. (3) Regulas EK) Nr. 590/2001 1. panta 3. punktā paredzēta iespējamība pirmajos divos konkursos 2001. gada otrajā ceturksnī iepirkt liemeņus, kas ir smagāki par noteikto maksimālo svaru, šādā gadījumā ierobežojot liemeņu iepirkuma cenu līdz cenai par maksimāli atļauto svaru. Lai ieviestu skaidrību attiecībā uz liemeņa priekšējo ceturtdaļu iegādi, otrajā konkursā iepirkuma cena jāierobežo līdz 40 % no cenas, ko maksā par liemeņiem ar maksimālo svaru. (4) Tādēļ jāgroza Regula (EK) Nr. 590/2001. (5) Ņemot vērā notikumu gaitu, šai regulai jāstājas spēkā tūlīt. (6) Šajā regulā paredzētie pasākumi ir saskaņā ar Liellopu gaļas pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 590/2001 groza šādi. 1. Regulas 1. panta 3. punktu aizstāj ar šādu punktu: "3. Neatkarīgi no Regulas (EK) Nr. 562/2000 4. panta 2. punkta g) apakšpunkta tajā minēto liemeņu maksimālais svars 2001. gada otrajā ceturksnī ir: - 430 kg pirmajā konkursā; tomēr liemeņus, kas sver vairāk nekā 430 kg, var iepirkt intervencē, bet tādā gadījumā samaksātā iepirkuma cena nepārsniedz cenu par liemeni ar maksimālo svaru, - 430 kg otrajā konkursā; tomēr liemeņus, kas sver vairāk nekā 430 kg, var iepirkt intervencē, bet tādā gadījumā samaksātā iepirkuma cena nepārsniedz cenu par liemeni ar maksimālo svaru, vai liemeņa priekšējo ceturtdaļu iepirkuma cena nepārsniedz cenu, kura ir 40 % no cenas, ko maksā par liemeņu priekšējām ceturtdaļām ar maksimālo svaru, - 410 kg trešajā un ceturtajā konkursā, - 390 kg divos pēdējos konkursos"; 2. Regulas 1. pantu papildina ar šādu 5.a punktu: "5.a Ja pārņem tikai priekšējās ceturtdaļas, tad neatkarīgi no Regulas (EK) Nr. 562/2000 17. panta tās jānogādā intervences aģentūrā kopā ar atbilstīgajām pakaļējām ceturtdaļām, lai varētu pārbaudīt to izcelsmes liemeņu maksimālo svaru, noformējumu un klasifikāciju. Tomēr, ja priekšējo un pakaļējo ceturtdaļu sākotnējā pārbaude veikta saskaņā ar iepriekšminētā panta 3. punkta nosacījumiem, tad šajā pārbaudē pieņemtās priekšējās ceturtdaļas var nodot bez pakaļējām ceturtdaļām galīgai pārņemšanai intervences centrā, tās nogādājot tur aizplombētā transportlīdzeklī." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 27. aprīlī Komisijas vārdā — Komisijas loceklis Franz Fischler [1] OV L 160, 26.6.1999., 21. lpp. [2] OV L 86, 27.3.2001., 30. lpp. [3] OV L 100, 11.4.2001., 13. lpp. [4] OV L 68, 16.3.2000., 22. lpp. --------------------------------------------------